KOMISSION PÄÄTÖS,

annettu 2 päivänä helmikuuta 2011,

Lentinula edodesin (siitakesienten) sienirihmastosta saatavan uutteen markkinoille saattamisen sallimisesta elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti

(tiedoksiannettu numerolla K(2011) 442)

(Ainoastaan englanninkielinen teksti on todistusvoimainen)

(2011/73/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,

sekä katsoo seuraavaa:

Yritys GlycaNova Norge AS esitti 19 päivänä joulukuuta 2007 Yhdistyneen kuningaskunnan toimivaltaisille viranomaisille hakemuksen siitakesienten (Lentinula edodes, aiemmin Lentinus edodes) sienirihmastosta saatavan uutteen saattamisesta markkinoille elintarvikkeiden uutena ainesosana.

Yhdistyneen kuningaskunnan toimivaltainen elintarvikkeiden arviointielin antoi 3 päivänä marraskuuta 2008 ensiarvioraporttinsa. Raportissaan viranomainen päätteli, että Lentinula edodesin sienirihmastosta saatavan uutteen käyttö elintarvikkeiden ainesosana on hyväksyttävää.

Asetuksen (EY) N:o 258/97 6 artiklan 4 kohdassa säädetyssä 60 päivän määräajassa esitettiin kyseisen kohdan mukaisia perusteltuja huomautuksia tuotteen saattamisesta markkinoille.

EFSAn erityisruokavaliovalmisteita, ravitsemusta ja allergioita käsittelevä tiedelautakunta totesi 9 päivänä heinäkuuta 2010 antamassaan tieteellisessä lausunnossa (2) , joka koski Lentinula edodes -uutteen turvallisuutta elintarvikkeiden uutena ainesosana, että Lentinula edodesin sienirihmastosta saatava uute on ehdotetuissa käyttöolosuhteissa ja ehdotetuilla saantimäärillä turvallinen.

Tieteellisen arvioinnin perusteella todetaan, että Lentinula edodesin sienirihmastosta saatava uute täyttää asetuksen (EY) N:o 258/97 3 artiklan 1 kohdassa säädetyt vaatimukset.

ON HYVÄKSYNYT TÄMÄN PÄÄTÖKSEN:

1 artikla

Lentinula edodesin sienirihmastosta saatava uute, sellaisena kuin se on määritelty liitteessä I, voidaan saattaa unionin markkinoille elintarvikkeiden uutena ainesosana käytettäväksi liitteessä II mainittuihin käyttötarkoituksiin.

2 artikla

Tällä päätöksellä sallitun Lentinula edodesin sienirihmastosta saatavan uutteen nimitys sitä sisältävien elintarvikkeiden pakkausmerkinnöissä on ”Lentinula edodes -sienistä saatava uute” tai ”siitakesienistä saatava uute”.

3 artikla

Tämä päätös on osoitettu yritykselle GlycaNova Norge AS, Oraveien 2, 1630 Gamle Fredrikstad, Norja.

(1) EYVL L 43, 14.2.1997, s. 1.

(2) EFSA Journal 2010, 8(7): 1685.

LIITE I

Lentinula edodesin sienirihmastosta saatavan uutteen eritelmä

Kuvaus:

Kyseinen elintarvikkeiden uusi ainesosa on steriili vesiliuosuute, joka saadaan fermentorissa uppoviljelmänä kasvatetusta Lentinula edodesin sienirihmastosta. Liuos on vaaleanruskea ja hiukan samea.

Lentinaani on β-(1-3)-β-(1-6)-D-glukaani, jonka molekyylipaino on noin 5 × 105 daltonia ja haarautumisaste 2/5 ja jolla on kolmikierteinen tertiäärirakenne.

Lentinula edodesin sienirihmastosta saatavan uutteen koostumus Kosteus 98 % Kuiva-aine 2 % Vapaa glukoosi alle 20 mg/ml Kokonaisproteiini (1) alle 0,1 mg/ml Typpeä sisältävät ainesosat (2) alle 10 mg/ml Lentinaani 0,8–1,2 mg/ml

(1) Bradford-menetelmä

(2) Kjeldahl-menetelmä